MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

   HOTĂRÂREA  NR.417
privind aprobarea rapoartelor de evaluare ce stabilesc sumele individuale aferente despăgubirilor pentru imobilele proprietate privată, situate pe amplasamentul lucrării de utilitate publică de interes local ,,Modernizare Prelungire 

str. Maria Zahariaˮ
            Consiliul Local al Municipiului Craiova, întrunit în şedinţa ordinară din data de 27.08.2026;
 Având în vedere referatul de aprobare nr.282859/2026, raportul nr.283704/2026 al Direcţiei Patrimoniu și raportul de avizare nr. 290478 /2026 al Direcției Juridice, Asistență de Specialitate și Contencios Administrativ prin care se propune aprobarea rapoartelor de evaluare ce stabilesc sumele individuale aferente despăgubirilor pentru imobilele proprietate privată, situate pe amplasamentul lucrării de utilitate publică de interes local ,,Modernizare Prelungire str. Maria Zahariaˮ și avizele nr.31/2026 al Comisiei I - Buget Finanţe, Studii, Prognoze şi Administrarea Domeniului, nr.27/2026 al Comisiei III -Servicii Publice, Liberã Iniţiativã şi Relaţii Internaţionale şi nr.35/2026 al Comisiei V- Juridică, Administraţie Publică şi Drepturi Cetăţeneşti;   
             În conformitate cu prevederile art.8 din Norma metodologică de aplicare a Legii nr.255/2010, privind exproprierea pentru cauză de utilitate publică, necesară realizării unor obiective de interes naţional, judeţean şi local din 19.01.2011, aprobată prin Hotărârea Guvernului nr.53/2011;
   Potrivit Hotărârii Consiliului Local al Municipiului Craiova nr.325/2026 referitoare la          declararea de utilitate publică și interes local  a lucrărilor pentru realizarea obiectivului de investiții „Modernizare Prelungire str.Maria Zaharia”;
   În temeiul art.108, art.129 alin.2 lit.c, coroborat cu alin.6 lit.b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare; 

HOTĂRĂŞTE: 

Art.1. Se aprobă rapoartele de evaluare ce stabilesc sumele individuale aferente despăgubirilor pentru imobilele proprietate privată, situate pe amplasamentul coridorului de expropriere al lucrării de utilitate publică de interes local ,,Modernizare Prelungire str. Maria Zahariaˮ, conform anexelor  nr.1 şi 2 care fac parte integranta din prezenta hotarare.
Art.2. Primarul Municipiului Craiova, prin aparatul de specialitate: Compartimentul Administraţie Publică Locală și Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

